Peldžiai (Kelmė)
Peldžiai – kaimas Kelmės rajono savivaldybėje, 2 km į pietvakarius nuo Kiaunorių. Atvykimas nuo Šiaulių. Pravažiavus Kiaunorius, matyti rodyklė į kairę: „Pažintinis takas 2“, važiuojama lygiai vieną kilometrą iki staigaus posūkio į kairę. Maždaug nuo čia ir prasidėdavo Peldžiai. Nuo Tytuvėnų; neprivažiavus Kiaunorių, matyti ta pati rodyklė į dešinę pusę. Kaimas buvo įsikūręs į rytus nuo kelio  2105  Tytuvėnai–Pakapė–Šiauliai , 13,5 km. nuo Tytuvėnų. Šiaurėje susisiekia su Agailiais. Rytuose remiasi į Tytuvėnų regioninio parko mišką. Artimiausia upė – Šimša, artimiausias ežeras – Gauštvinis.